gentaiscool/nusaparagraph_emot huggingface dataset:
Kiki duwe trauma marang kebun binatang lan satwa sing ora dikandang amarga dekne tau dijambak kethek ning Bali. pas umur 10 taun, Kiki dijak nang Monkey Forest Ubud kanggo rekreasi karo wong tuwane. Kiki maune ora wedi masio akeh kethek. Kiki ya santai wae mangan jajan ning bangku taman. Pas lagi mangan jajan, ana kethek sing nyaut jajane. Banjur Kiki kaget lan isih wani ngrebut jajan kuwi. Nanging kethek kuwi mencolot nang Kiki lan njambak rambute Kiki. Lan kethek kuwi jebul nggawa bala sing akeh. Kamangka saiki Kiki wedi banget karo kethek yen ora dikandang. Trauma kuwi uga dadi nyebar nang kabeh kewan amarga dekne mikir kabeh kewan nduwe naluri kanggo nyerang. 

Emotion: sad
Pas mari idul fitri, Aku petuk koncoku sing buka usaha nang Suroboyo. Deke moro-moro jaluk tolong nang kanggo golek roti gawe ngerayakno ulang tahun bojone. Ketepkan aku pas iku preian dadi langsung budal nang toko roti tapi dikongkon ngenteni setengah jaman soale rotine lagek digawekno ben isek seger. Mari rotine wes dadi, pas mari isyak aku ambek koncoku langsung balik moleh soale pengen nguwei hadiah iku maeng nang bojone. Pas nang omah tibake bojone yasinan. Tapi jarene koncoku ora opo-opo tambah apik soale iso nyiapno sing liyane. Mari wes siap kabeh, aku bagian bukak lawang nah koncoku sing bagian nguwehno rotine. Pas bojone teko, bojone senege megilan soale oleh hadiah ulang tahun maeng.

Emotion: surprise
Mungkin kanggo awak dhewe, perkoro panggon sing duwur kui ora dadi masalah. Nanging kanggo wong sing duwe fobia karo ketinggian kui panggon duwur dadi perkoro banget. Ojo ngomongi dheweke lagi ono neng panggon sing duwur, sak durunge dhewe iso ngeroso wedi. Dheweke iso ngeroso wedi senadyan mung ngebayangke ono neng kono. Dheweke iso ngeroso kuwatir senadyan kahanane kui aman-aman wae. Keadaan duwur kui ora iso nyilakani dheweke. Dhewke iso ngeroso dreged pas kahanane lagi koyo ngono. Ngeoroso mual iki uga lumrah kanggo wong sing wedi karo ketinggian. Dheweke mungkin uga bakal ngeroso mumet lan iso gliyenga. Yen wis parah, dheweke malah iso tekan semaput lan ora sadar.

Emotion: fear
Aku iku sering banget ndelok uwong podo mbelani gede-gedean duit pangkal. Alesane iku demi ben anak e isok melbu nang kampus negeri. Onok sing mek ngetokno 30 juta, dan onok sisan sing sampe ngetokno luwe teko 100 juta. Aku ndelok ngono iku kadang miris dewe. Demi urusan dunyo, rela ngetokno duit sak mono akehe. Timbangane ngetokno duit sakmono akehe gawe kampus negeri, lak yo mending sekalian daftarno gawe kuliah nang kampus swasta ae. Soale atek biaya sak mono akehe, fasilitas sing dientokno nang kampus negeri iku bakal podo ambek arek sing lolos lewat jalur undangan sing biasa ae. Tapi nek nang kampus swasta, anakmu isok entok fasilitas sing luwe modern dan canggih. Dadi gawe awakmu sing kate ngelebokno anakmu kuliah, nek gak ketompo nang kampus negeri, daftarno ae nang kampus swasta.

Emotion: happy
Ing taun 2020, ana PHK paling gedhe ning Indonesia lan nomor 3 paling gedhe sak ndunya. PHK iki kedaden ning salah sawijining pabrik sepatu ning Tangerang. Pabrik iki arane PT Shyang Yao Fung. PT Shyang Yao Fung iki ngadakake PHK marang 2500 buruh. Pabrik sing nyekel lisensi produksi kanggo sepatu Nike iki milih ngelakoni PHK amarga wis ora ana kesesuaian produksi karo keuntungan sing dijupuk. Tahun 2022, pabrik iki ditutup amarga ora bisa nerusake bisnis. PHK iki kalebu marang PHK paling gedhe kaya PHK ning Ford, General Motor, Meta Platform, lan sing paling anyar yaiku Twitter. Miturut data, PHK iki disebabake gedene kerugian amarga pandemi corona. 

Emotion: sad
Keadilan kuwi paling gampang dituturake, nanging uga dadi sing paling angel dipraktekake. Apa maneh yen kanggo wong tuwa sing isih enom. Kadhang awak dhewe uga dadi bingung amarga anak isih cilik nanging kekarepane wis akeh amarga iri-irinan karo adhine utawa dadi bocah sing seneng golek perhatian, mulai saka nangis kanthi nguncali barang ning omah. Kanggo nangani iki, wong tuwa kudu ngerti kapan wae jam istirahat lan kudu bisa mbagi waktu ning jam kuwi. Kaping pindho, aja mbanding-mbandingake anak ning segi omongan kanthi mbandingke ning segi tindakan. Kaping telu, anak kudu diwenehi ruang kanggo ngomong lan protes ben bisa dadi bocah sing kritis. 

Emotion: angry
Aku duwe konco sing ancene nag wayae ulangan deke iku mesti nyontoh aku terus. Sampek akhire aku iku mangkel polahe bijine deke iku mesti luweh apik timbang bijiku. Terus salah siji dino aku ngakali piye carane deke iku ora nyontoh aku maneh bek kapok ben ora nyontoh maneh. Nah akhire pas deke nyontoh iku aku langsung gawe jawaban loro sing siji kanggo tak kumpulno sing siji tak tulise "arek pinggir ku senengane nyontoh aku". Nah tulisane maeng tak kumpulno nang guruku. Nah guruku sing rodok ora percoyo akhire buktekno. Tibake temenan, deke konangan nag apan nyontoh aku. Soale jawapane persis ambek gonanku, awit teko carane sampek lenggok-lenggoke.

Emotion: shame
Wong sing dilokno polahe fisike sing ora podo ambek umume iku iso dadekno wong iku maeng srengen terus yo depresi. Depresi yaiku gangguan emosi sing ono nang ati sing biasane wong iku iso ngerasakno sedeh, seneng, srengen, ambek bingung. Nah nag wes kadung ngunuku wong sing ngalami iku iso-iso ae sampek pirang-pirang dino ngerasakno iku maeng. Terus nag dibarno terus-terusan yo bakal dadekno pegaruh elek nang awake, awit teko kerjone, sampek turune barang yo ora kroso enak. Dadi dampake barang iku yo iso nang kesehatan mental barang sing dialami ambek wong dielokno polahe fisiki ora bodo ambek umume maeng. Mangkane nag iso guyon yo guyon tapi ojo sampek koyok ngunu.

Emotion: angry
Fobia sosial iku rasa wedi berlebih pas lagi berinteraksi ambek wong liyo. Dan akeh banget uwong sing ngediagnosa awake dewe kenek fobia sosial mergo sering ngeroso ndredeg pas ketemuan ambek uwong. Padahal fobia sosial iku gak seremeh iku. Rasa wedi ambek cemas nek kate ketemu uwong iku ancen isok dialami sopo ae, termasuk wong sing normal. Tapi nek wong sing nduwe fobia sosial, rasa wedine iku wes kebacut dan bakal terus netep, gak koyok wong sing mek gugup tok dan rasa wedine iku bakal ilang. Wong sing wes kenek fobia sosial, ketemu wong liyo ae wes tegang, terus ngomonge alon sampe kadang gak krungu suarane, kemeringet, bahkan sampe sesek napas. Fobia sosial iku seserius iku.

Emotion: fear
Gawe wong muslim, bahan sing paling penting gawe ngeramut jenazah iku kain kafan. Kafan iku kain sing dinggo gawe bungkus jenazah sak durunge dimakamno pas upacara pemakaman. Kain kafan biasane dipilih sing werno putih gawe ngelambangno kesucian. Biasane, minimal telung kain kafan sing digawe bungkus jenazah. Tukune pun nganggo harta teko almarhum utowo isok sisan hartane kerabat cedeke. Onok beberapa merk kain kafan sing biasa dinggo nang Indonesia, Siji, Kain Kafan Kaci Cap Camel. Kain sing siji iki regane paling murah disbanding sing liyane. Loro, Kain Mori Kaci Cap Naga. Kain iki kualitase medium terus regane yo sek terjangkau. Telu, Kain Mori Katun Phoenix. Kain iki sing kualitase paling juara dan regane paling larang.

Emotion: sad
Awak dhewe kudu gawe panggon dodolane dhewe resik, opo meneh awak dhewe dodolane panganan utowo ombenan. Soale yen panggone dhewe ora resik, sing arep tuku ora yakin yen panganan dhewe kui hegienis. Supoyo wong sing arep tuku ora jijikan, ono beberapa hal sing iso awak dhewe lakoke. Sing kesiji, awak dhewe kudu sregep nyapu lan ngepel panggon dodolane. Awak dhewe iso ngeresike kui sak durunge awak dhewe buka lan sak wise tutup. Sing keloro, awak dhewe isi ngekei wewangian neng jero panggone. Awak dhewe iso nganggo pengharum ruangan lan awak dhewe iso uga nganggo obat pel sing ambune enak. Sing ketelu, awak dhewe iso guak sampah tepat waktu.

Emotion: disgusted
Kanggo para mahasiswa, bali bengi kuwi kadhang dadi kebutuhan sing uga ora bisa diprediksi. Ning kutha gedhe utawa daerah sepi, kabeh mesti ana potensi kanggo ngadepi kasus kriminal. Nanging kanggo mahasiswa sing sering bali bengi lan ora gelem ngadepi risiko sing gedhe, ana babagan sing perlu digatekake. Yen pengen luwih aman, pancen kudu nyusun jadwal sing rapi ben ora tumpang tindih lan bali luwih bengi. Banjur yen wis ora mungkin ngganti jadwal, ya yen bali kudu ati-ati lan ora oleh dewean. Apa maneh yen omahe adoh. Kamangka ana wong tuwa sing luwih seneng yen anake nginep ning omahe kancane tinimbang kudu bali bengi amarga rawan. 

Emotion: fear
KDRT utowo Kekerasan Dalam Rumah Tangga yaiku kabeh bentuk ancaman, pelecehan, ambek kekerasan antara loro uwong sing terikat nang hubungan pernikahan. Iki dadi salah siji bentuk hubungan abusif sing akeh banget kedaden, terutama nang Indonesia. Kabeh isok dadi korban KDRT. Tapi roto-roto sing dadi korban KDRT iku wong wedok. Sekitar 30 persen wong wedok nang Indonesia iku tau ngalami KDRT. Macem-maceme KDRT iku onok macem-macem, salah sijine iku kekerasan fisik. Tindakan kekerasan fisik sing dilakoni pelaku KDRT iki mulai teko mukul, napok rai, nyaduk, nyekek, njambak, malah onok sing sampe ngobong anggota tubuh korban iku mau. Pemicune iku mau mergo pelaku gak isok ngendalikno emosine dan ngelampiasno kabeh nang bojo utowo anake.

Emotion: angry
Dina iki dadi dina sing tak enteni. Tanggal 5 November iki akhire aku bisa duweni montor sing taktuku nganggo dhuwitku dewe. Aku wis nyelengi kurang luwih 5 taun kanggo tuku montor iki. Dhuwit bayaranku saben wulan mesthi takcelengi ana ing bank. Aku uga misahke dhuwit kanggo kebutuhan saben dina lan dhuwit kanggo tuku barang ana ing beda bank. Cara buka bank uga gampang banget. Nomer siji, teka wae ana ing bank sing dikarepi. Sawise iku, ngomong ning petugase yen katene buka rekening. Nomer telu, wis dimelui wae apa sing diprentah karo petugase lan rekeningmu dadi uga siap kanggo nyimpen dhuwit.

Emotion: happy
Seneng kanggo ketemu idola iku wis mesti bisa nggawe ora bisa turu pirang-pirang dina. Nanging yen bisa nalika ketemu idola iku kudu tetep ngati-ati, aja nganti ngelakoni samubarang sing bisa nggawe rugi idolane. Saiki akeh banget wong sing seneng karo artis nanging carane salah. Tuladhane yaiku nguntit utawa melui artise nganti omahe, nganggu, nelponi terus lan ngelakoni samubarang sing nggarai idolae ora nyaman. Yen seneng karo idola sakjane cukup dukung wae kanti cara sing apik kayata ndelok konsere, teka jng jadwal resmine, lan ora ganggu nalika idolae kepengin dinane ora diganggu wong liya. Mula ayo luwih bijaksana nalika seneng karo idola supaya kabeh tentrem.

Emotion: happy
Taun 2023 iki diramalke bakal ana gelombang politik sing luwih gedhe lan uga ana perang buzzer utawa wong sing dibayar karo tim sukses kanggo nyuwarakake lan promosi babagan bakal calon. Nanging buzzer iki kadhang uga kurang ajar amarga nganggo cara kampanye sing kasar lan mbahayakake kaya ngancem kubu lawan utawa wong sing kontra. Buzzer iki ya isih ana ning jaman saiki. Nanging, sing paling medeni yaiku buzzer sing dilindungi karo para polisi. Kamangka, yen ana akun buzzer sing ana ning sosial media iki yen bisa dilaporake amarga bisa mbahayakake kenyamanan. Ayo nyambut taun politik kanthi dadi rakyat sing cerdas uga paham politik sing resik. 

Emotion: fear
Ben awakmu awakmu ora salah nyelok uwong sing akhire dadekno awakmu iku maeng isin nang wakmu dewe ambek won gliyo.Kudune awakmu iku ati-ati. aku geleng ngandani bocah-bocah sing ancene gelek dolan adoh. Bne poerkoro iku maeng ora gelek kedaden ambek ben ora kedaden. Nag ancene kepikiran ate nyelok yo kudu diati-ati disek ben ora kisinen nag ancene sala oleh nyelok. Aku dewe sing tau ngalami perkro iku maeng yo isine megilan opo mane kedaden nang panggonan sing akeh wonge, yo tambah isine megilan sampek ora ketok blas raine polahe isin. Yo ancene nag pengen nyelok wonbg sing moro nang ngarep iku kudu ati-ati ae.

Emotion: shame
Aku ora tau kaya ngene. Katene ujian tapi rasane ora dredeg, ora gupuh, lan ora wedi. Iki kabeh amarga aku wis sinau tenanan. Pokoke kabeh pelajaran wis takwaca lan takapalna. Akhire 2 dina kepungkur wingi aku ujian. Ujian iki dadi salah siji panentu aku bisa lulus apa ora. Aku ngerjakke ujian kanthi tenang. Biji ujiane bakalan metu langsung sawise ujian. Makdeg aku ndhelok bijiku sing tibakne ana ing ndukur dewe. Aku oleh biji 98 lan dadi biji paling apik ana ing sekolah. Atiku seneng banget bisa nggawe wong tuaku bangga bisa duwe anak pinter kaya aku. Matur nuwun sanget Gusti awit panulungipun.

Emotion: happy
Awak dewe iku gak onok sing kolu nek kate nganggo toilet sing rusuh. Tapi kadang onok situasi ndek ndi awak dewe temenan kepekso nganggo toilet umum sing rusuh mergo wes kebelet pol. Tapi awak dewe pasti ragu sisan, soale wedi engkok ketularan penyakit. Aku nduwe cara ben pas nganggo toilet rusuh iku tetep sehat. Siji, pilih toilet sing paling ketok resik. Loro, ojok deleh barang gawanan nang lantai toilet. Telu, nek isok kursi toilet iku dialasi nganggo tisu. Papat, siram sing bener. Limo, wisuh tangan nganggo banyu anget karo sabun sisan. Enem, garingno tangan nganggo tisu kering. Pitu, ojok nyekel kenop pintu tanpa nganggo tisu. Wolu, nganggo hand sanitizer. Terakhir, nggowo tisu kering karo tisu basah nang ndi ae.

Emotion: disgusted
Trauma pas cilik iku iso wae gegowo sampek gede, tambah ono sing sampek tuwek barang yo ono. Tapi asline roso koyok nginiki iku iso diatasi utowo diiliangno ambek pirang-pirang cara. Tapi kabeh cara iku karek wong iku maeng cocoke ambek cara sing endi soale angger wong duwe sifat sing seje-seje maeng. Salah sijine yoiku ngelatih wong iku maeng ngadepi opo sing ditraumae nggal saitik, soale ambek ngelatih kebiasaan iku maeng gal saitik karo perkoro sing ditrauman'e iso bakal ilang traumae gal saitik. Nag jarene wong gerang biyen iku meh podo karo sawanen sing iso dadekno bocah cilik loro utowo keweden, mangkane wong biyen iku nag ono bocah sing wedinan ampek opo-opo mesti tambah diparekno utowo dijemokno ben ora wedi.

Emotion: sad
Yen awak dhewe ora kepengen wedi pas disuntik, awak dhewe kudu luwih kerep disuntik. Kerungune pancen aneh mungkin, neng kupinge awak dhewe. Nanging kui siji-sijine coro supuyo, awak dhewe ora wedi meneh disuntik. Mangkin kerep awak dhewe disuntik, mangkin awak dhewe ora ngerasake lara. Awak dhewe wis ngerti larane koyo piye. Yen awak dhewe luwih kerep disuntik, awak dhewe iso beradaptasi dadi awak dhewe ora ngerasake lara banget. Sing diwedeni karo wong-wong pas arep disuntik kui mergo kebayang larane. Nanging yen awak dhewe wis iso ngiro-ngiro larane sepiro, awak dhewe dadi koyo ora keroso lara. Padahal, sebetule, tingkat larane kui ora berubah.

Emotion: fear
Kadang kan ono wong sing nag ngomong iku ambune ora enak. Pas iku koncoku teko nang acara ulang tahune pacare ngejak aku. Nah deke iku abape ora enake pol sampek aku sing dijak ngomong ae kudu mirih ae. Terus polahe deke koncoku ben engko ora garai deke kisinen, akhire yo tak kongkon nang jeding ambek tak kandani nag ababe koyok iwak pindang sing ate bosok. Nah mari ngunu deke jajal ambune ababe iku enak opo orak. Terus pas ngerti nag ora enak deke langsung mire nang jeding. Mari teko kono deke tak saranno nag ate nang endi-endi kudune sikatan disek lah ben wong sing dijak ngomong ora keplayon polae ababe sing koyok ngunuku.

Emotion: shame
Meteng utowo kehamilan iki keadaan pas wong wedok nggowo embrio utowo fetus nang njero awake. Kehamilan iki bakal terjadi selama 40 minggu antara waktu menstruasi terakhir ambek kelahiran, utowo 38 minggu mbarine pembuahan. Gejala wong sing lagi meteng iku telat menstruasi, payudara lembek, mual sampe muntah, gampang luwe, ambek sering ngoyo. Kehamilane wong wedok iki dibagi dadi telung periode triwulan gawe mbedakno perkembangan janin. Triwulan siji iku sing paling duwur resiko keguguran. Triwulan loro iku pas janin wes isok dimonitor ambek diagnosis. Triwulan telu iku nandakno awal viabilitas sing berarti janin bakal isok tetep urip nek misal terjadi kelahiran awal utowo kelahiran dipeksokno.

Emotion: surprise
Nikah iku mbutuhake dhuwit sing ora sithik. Apa maneh nalika kowe pengin gawe adicara sing gedhe lan ngundang wong akeh. Senajan nikah iku nggarai wong repot nanging mesti kudu seneng amarga nikah iku ya yen bisa mung sekali seumur hidup. Saiki ana jasa sing jenenge wedding organizer kanggo ngewangi kowe kabeh ngerencanakna adicara nikah sing kok pengeni. Kowe gur lungguh wae lan ora perlu melu repot anggone nyepakke adicara nikah iku. Kabeh sing ana ing nikahan iku wis diurus karo wong-wong sing ana ing wedding organizer. Mula, kudu nyepakna dhuwit sing akeh sisan amarga nyewa wedding organizer iku uga larang.

Emotion: happy
Akeh sing ora sadar yen pihak keluarga sing kudu digatekake pas ana bayi lair sak liyane ibu yaiku kakange si bayi. Yen iki kelairan sing sepisan, ora bakal dadi masalah. Nanging yen bayi iki anak ke-2 lan jarak umur kakange isih cedhak, mesti ana prasaan iri marang adhine lan bisa marai bocah iki dadi ngganggu lan marai kesel. Carane ben bocah iki bisa dijak kerja sama yaiku yen nyambangi bayi, aja lali, kakange iki ya diwenehi kado. Mbuh kuwi dolanan uga piranti sing bisa digawe gantian karo adhine. Kaping pindho, ajak omong-omongan lan dituturi yen saiki kudu sayang karo adhine. Kaping telu, yen ibune lagi repot ngurus bayi, awak dhewe sing mertamu bisa ngajak dolanan anak sing sijine iki.

Emotion: happy
Saban wayah liburan, akeh wong sing milih numpak kendaraan umum tinimbang kendaraan pribadi amarga kadhang luwih murah lan luwih aman. Kendaraan umum iki uga bisa dadi alternatif sing apik kanggo wong sing seneng lunga ning reramean amarga ning jero kendaraan umum iki sering ketemu wong anyar sing beda daerah. Nanging sing sering dikuatirake yaiku perkara jadwal. Akeh wong kang ora bisa tertib yen wayah numpak kedaraan umum iki. Ben ora gampang telat, sing kudu dilakoni yaiku ndelok informasi sing ana ning tiket. Kaping pindho, yaiku teka 15 utawa 30 menit sak durunge kendaraan teka. Kaping telu yaiku cek kabeh persiapan sak durunge budhal. 

Emotion: surprise
Awak dhewe ora perlu isin, opo meneh tekan nesu, yen fisiki awak dhewe kui dilok-loki wong liya. Awak dhewe ora perlu bales opo sing diomongi wong kui nganggo kata-kata sing ala utowo tekan gelud karo wong kui. Iso wae kondisi fisik sing awak dhewe alami saiki kui iso dadi model kanggo awak dhewe sukses. Misale, awak dhewe iso dadi model. Akeh model saiki sing unik-unik. Ono wong sing kulite belang-belang, dheweke kudune duwe pigmen kulit ireng, nanging dhewe duwe kelainan dadi ono bercak-bercak putih neng awake. Ono uga wong sing wernone bedo, moto sing sijine kui werno biru lan sing sijine meneh werno coklat. Ora nutup kemungkinan, dhewe biyen kerep digodani karo koncone, nanging saiki duwe kesempatan duwe karier dadi model.

Emotion: angry
Pelecehan seksual dadi salah sawijining perkara sing paling dihindari ning Indonesia, nanging ya isih sering dilakoni tanpa sadar karo wong ning sekitar. Tindakan iki bisa marai trauma marang korban, apa maneh korbah kuwi isih anak-anak lan ora bisa ngelawan. Nanging pendidikan sekolah lan luar sekolah iki isih ana sing nyepelekake masalah iki. Kamangka saiki ana pola pengasuhan sing ngutamakke wawasan babakan pelecehan seksual. Carane ya ngenalke anak marang bagian fisik sing oleh didelok lan ora karo wong liya. Amarga kuwi, ayo dadi wong tuwa sing cerdas uga bisa ngajari anak cara njaga awake dhewe saka pengaruh kekerasan seksual sing ana ning lingkungane. 

Emotion: sad
Psikolog kuwi salah siji profesi ning Indonesia sing ana hubungane karo babakan perkembangan mental lan tingkah laku. Penggaweyane psikolog kuwi oleh ngewenehi layanan psikologi yen wes nempuh pendidikan S1 lan pendidikan profesi sing setara karo S2 sekitar 5 kanthi 10 semester lan kudu oleh gelar M.Psi. Bidang sing bisa dikaitake karo psikologi iki yaiku industri, klinis, pendidikan, utawa forensik. Nanging ning Indonesia, psikolog klinis kuwi psikolog sing oleh sebutan psikologi. Wong HR ning kantor iki uga bagian saka profesi sing kudu lulusan psikologi amarga kudu ngurus munggah lan mudhune masalah kepegawaian. Bidang iki kuwi sing diarani psikologi Industri. Uga ana sing ngurusi babakan mental anak bisa ning klinis utawa pendidikan. 

Emotion: sad
Marake bank konvensional sing onok bungane marai wong-wong mulai nggolek alternatif liyane. Akeh uwong sing bingung opo’o gak ket mbiyen ae onok bank syariah. Padahal onok bank syariah sing wes berdiri ket suwe bahkan sak durunge bank konvensional mulai akeh. Jenenge Bank Muamalat Indonesia utowo disingkat dadi BMI. BMI iki bank umum nang Indonesia sing menerapkan prinsip syariah gawe jalano operasionale. Bank iki berdiri sejak 1 November 1991. Bank iki diurus langsung karo MUI ambek pemerintah Indonesia. Fasilitas sing onok nang BMI iki wes koyok bank pada umume, bedane mek gak onok bunga dan bener-bener sesuai prinsip syariah sing sebenere.

Emotion: happy
Onok salah siji fitur sing lagi akeh banget digawe karo arek enom. Jenenge iku paylater. Paylater iki wes onok nang sembarang kalir e-wallet koyok Gopay, DANA, Shopeepay, dan akeh liyane maneh. Fungsine iku podo karo kartu kredit alias nek tuku ngutang disik dan pas akhir wulan iku onok tagihan sing kudu dilunasi. Paylater iku tambah akeh sing nganggo soale akses e yo gampang terus gampang digawene sisan. Padahal, paylater iku marakno awak dewe tambah boros. Soale pikire sek isok belonjo piro piro ae. Padahal mereka iki gak sadar, nang akhir iku pasti tagihane bakal mbengkak. Dadi gawe awakmu, gak usah atek coba-coba paylater, gak onok apike.

Emotion: shame
Aku iku mesti nyarano nang akeh uwong ben isok renang. Nek onok sing ngeluh mergo renang iku angel, sinau ae renang gaya bebas. Renang gaya bebas iku dinilai dadi gaya renang sing paling gampang soale gak butuh teknik sing ribet. Tapi mbasio ngono, awakmu sing kate sinau renang gaya bebas tetep kudu eroh koordinasi teknik dasar gawe renang gaya bebas. Latihan koordinasi teknik dasar e iku koyok ngono. Siji, posisi awal atek ngeluncur. Loro, ngelakoni gerakan sikil sing dipukulno munggah mudun dan gentian. Telu, gerakan lengan dilempar nang ngarep gentian. Papat, pas lengan lagi ndayung, sira dimiringno nang siji arah gawe njupuk napas. Terakhir, nek wes njupuk napas, rai balik maneh nang njero banyu.

Emotion: fear
Seranga iku ancene sak pirang-pirang terus sak liyane iku, roto-roto sing jenenge serangga iku mesti duwe kelompok sing ancene iso dadi koyok gerombolan, nag salah sijine serangga sing paling digetingi yoiku karlak. Kewan iku ancene jijike pol mergo sak liyane bentuke iku koyok telek, yo ambune barang yo ora karoan padala ora diapak-apakno. Mari ngunu kewan iki mesti biasane yo maggon nang omah-omah sing ancene orang diresiki terus jumlahe barang yo akeh ora mok siji tok, tapi kadang ono sampek sak gerombol barang. Dadi nag ancene omahe iku ora tau diresiki utowo arang diresiki mesti marakno dipanggoni kewan iki nang omah maeng.

Emotion: disgusted
Akhir semester wingi aku petok koncoku nag salah sijine warung kopi nag kota pahlawan. Koncoku ancene ngejak ketemu soale bocahe pengen cerito nag ono masalah. Pas aku tok kono bocahe ngomong nag pacare sign ate dilamar tibake selingku ambek koncone pacare maeng. Koncoke mangkele orambloko. Mari ngunu tak jak ngecek bener opo ora pacarae koncoku maeng selingkuh. Terus koncoku maeng ngejak nang enggon sing biasane digawe pacare ambek koncone maeng petukan. Terus aku jumbul lah, tibake temenan sing diomongno koncoku. Akhire koncoku tak jak metuki langsung terus tak omongi nag bocah koyok ngunu iku pantese dibuak wae ora pantes gawe bojo.

Emotion: angry
Muring-muring ning petugas nalika ora oleh jawaban teko pitakonan iku wajar. Kene wis berharap ning petugas iku soale ngerti yen petugas iku wis mesti ngerti jawabane. Nanging malah petugase kowa kowo lan ora ngerti apa-apa sing akhire nggarai kene langsung muntap lan muring-muring. Nanging yen bisa kene tetep ora oleh keliwatan wates kanggo muring-muring. Watesane yen muring-muring karo wong liya iku sakjane sewares ngutarakna liwat kocapan. Aja nganti nalika muring-muring dadi nyerang fisik. Iki dadi cikal bakale gelud lan akhire masalah tambah dawa banget. Mula yen lagi muring-muring kudu tetep dieling watesan-watesane supaya ora nggarai nambah masalah anyar maneh karo wong liya.

Emotion: angry
Nang desok iku ancene akeh wong sing dugeh mergo sawahe iku akehe megilan. Tapi siji dino iku ono tonggoku sing terkenal sugehe mergo sawahe sing sak harat-harat iku ora tau metu. Nah jarene tonggoku sing nang ngarep, wong iku ora tau metu mergo wingi ono wong bank sing nageh utang sing jumlahe iku ora sak itik tapi sampek puluhan juta sing kudu dilunasi utange maeng. Nah mergo perkoro iku maeng deke akhire kisinen sampek pirang-pirang dino deke iku ora gelem metu teko omah, terus yo ora tau metu ambek jandon campur wong akeh koyok biasane. Nah iku sing garai wong sing nang pinggir-pinggire maleh pikiran sing elek-elek nang wong iku maeng.

Emotion: shame
Ana acara bocah enom sing saiki lagi rame ning sosial media, yaiku acara pesta lajang utawa basa umume bridal shower. Acara pesta lajang iki awale saka negara-negara ning Eropa abad ke-16. Tradisi iki sak durunge nduwe tujuan mbantu calon manten sing arep nikahan, yaiku ngewenehi barang-barang sing sekirane kanggo pas wayah urip omah-omah bareng. Biyasane sing nggawe acara iki ya kanca-kancane manten uga acara iki bisa dadi acara terakhir manten bisa dolan lan kumpul-kumpul karo kancane. Acara iki wis diadaptasi karo budhaya timur, kamangka ana tradisi sing diilangi kaya ngombe alkohol utawa lunga ning panggon-panggon hiburan wayah bengi kaya diskotik.

Emotion: happy
Akeh-akeh uwong iku senengane nilai uwong teko raine tok. Nek sing ayu bakal luwe dihargai, sing elek bakal diperlakukno semena-mena. Padahal, onok istilah sing terkenal banget, yaiku ojok ngenilai buku teko sampule ae. Maksute ojok nilai uwong iku teko penampilan njobone, soale gak onok sing eroh njerone bakal koyok opo. Sing ayu iku gak mesti apik, dan sing elek iku gak mesti jahat. Awak dewe buru isok nilai uwong iku nek awal dewe wes kenal apik karo wong sing bersangkutan. Dadi mulai saiki, ojok maneh ngenilai uwong teko penampilan njobone, soale iku kabeh isok menipu. Wong ayu iku yo akeh sing jahat. Wong sing elek iku gak sitik sing apikan.

Emotion: angry
Sak marine tahun baru tahun iki aku ngeterno koncoku perikso nang rumah sakit umum daerah. Nah aku bingung pas delok koncoku moro-moro raine pucet. Terus tak takoni deke loro opo, soale bocahe wes suwe nag ndase mor-moro loro ora jelas nag mari lunggo terus ngadek soale mari tibo disek. Lah bocahe maeng jumbul pas dokter ngarani nag bocahe iku ngalami penggumpalan darah sing ono nang endase maeng. Nah koncoku maeng dikongkon tes USG barang ben ngerti kondisi endasi sing loro maeng. Koncoki wes keweden tapi aku dadi kocnko wes tak kongkon wae sing penteng ngerti lorone iku opo. Tibak'e sak wise USG tibake nang ndase iku ora ono opo-opo mok dikongkon leren soale ono trauma mari tibo iku maeng.

Emotion: surprise
Aku iku nduwe konco sing dadi penderita batophobia. Batophobia iku rasa wedi berlebihan nek lagi jejeran karo bangunan duwur. Penderita iku ngeroso ben onok nang cedek bangunan duwur, mereka wedi bakal keruntuhan bangunan iku mau. Koncoku sampe saiki sek ngalami iku, tapi de’e nduwe solusine dewe. Gawe awakmu sing ngalami fobia iki dan pingin eroh solusine, gatekno yo. Siji, ngajak konco dan posisikno awakmu nang sisi sing luwe adoh timbang gedung iku mau. Loro, nek kate melbu gedung mau, njaluk tulung nang koncomu gawe nuntun. Dadi engkok awakmu bakal merem, terus koncomu bakal nuntun sampe melbu nang njero. Buru nek wes nang njero, awakmu melek maneh dan isok ngelakoni aktivitas koyok biasa. Terakhir, nek gak pingin ngerepoti wong liyo, adepi ae sing tatak.

Emotion: fear
Roso seneng lulus ujian iku iso wae macem-macem. Salah sijine karo ngejak bocah-bocah utowo konco-konco sing parek mangan bareng. Tapi yo ono sing syukuran karo ngelakoni perkoro-perkoro sing aneh koyok contone mlaku teko kampus sampek omah. Padal sing diarani roso seneng lulus ujian yo mok wes kroso seneng polahe hasile ujian yo wes cukup. Tapi rosos seneng iku sing iso dadekno menungso sing duwe roso seneng iku iso ngelakoni sembarang kalir sing ora masuk akal ambek nag dikpikir iku aras-arasen ngelakoni. Terus saiki sing model koyok ngunuku yo akeh ambek gelek dilakoni akro bocah-bocah sing lagek lulus ujian mboh iku teko ujian nasional, ujian kampus ambek liyan-liyane.

Emotion: happy
Cerito sing ancene jijiki iku yo ora kenek diarane langsung nag iku jijiki. Soale kadang wong sing ngeringekno utowo sing delok pengalaman sing jarene wong iku maeng yo durung karoan nag jijik. Nah sing garai pengalaman iku maeng dadi pengalaman sing bener-bener jijiki iku polahe perkoro sing dilakoni iku maeng ono sangkut paute ambek barang sing jijiki mangkane dadi pengalaman sing jijiki. Nah perkoro sing jijiki sing iso dade pengalaman sing jijiki iku reno-reno karek wonge sing ngalami maeng. Nah contone koyok keceret pas nag sekolahan, nangis pas dikongkon maju barang yo ono. Kabeh iku kan karek wong iku maeng.

Emotion: disgusted
Pas awak dhewe ketemu wong sing kelambine mirip utowo podo banget koyo sing awak dhewe enggo, biasane awak dhewe ngeroso kui. Alesane dhewe ngeroso isin kui mergo awak dhewe sebagai individu kui nganggep awake dhewe spesial utowo bedo karo wong liyo. Awak dhewe ora pengen dipada-padake karo sopo wae. Neng pikirane awak dhewe, ora ono wong sing podo koyo awak dhewe. Awak dhewe yakin banget yen awak dhewe kui spesial lan ora bakal ono saingane. Yen ono wong sing madani awak dhewe, neng konteks iki kelambine, awak dhewe langsung ora terimo. Mungkin, iki kerungune rodo berlebihan. Nanging pernyataan mau kui ono benere.

Emotion: shame
Nduweni ilmu bela diri kuwi penting kanggo wong sing wis diwasa kanggo jaga-jaga, apa maneh yen bela diri iki nganggo gaman kaya golok. Bela diri iki ora perlu sing angel, nanging awak dhewe uga sinau piye carane ben awak uga bisa nerima reflek sing apik kanggo nyerang balik. Awak dhewe uga kudu fokus lan ora panik yen diserang nganggo gaman. Yen ora bisa ngelawan, aja ngelawan, nanging golek pitulungan marang wong sekitar sing sekirane bisa nulungi kaya wong sing duwe toko 24 jam, satpam, hansip, utawa polisi amarga yen meksa ngelawan malah dadi mala dan bisa dadi tatu ning awake dhewe uga mbahayakake nyawa. 

Emotion: fear
Jatuh cinta kui anugrah sing iso dirasake akeh menungso. Kenopo aku ngomong akeh, soale ono wong sing angel utowo wedi kanggo nerimo kenyataan yen dheweke kui lagi jatuh cinta. Dheweke durung ngedalani dadi pasangan, durung yang-yangan lan durung nikah, nanging wis wedi disikan. Rasa takut yen arep jatuh cinta kui, jenenge philophobia. Wong sing ngalami iki biasane ora percoyo karo awake dhewe yen dheweke kui iso ngebahagiake pasagane. Mungkin uga, dheweke ngeroso ora pantes dadi pasangane. Kewedenan iki iso jedul mergo pengalaman sing ora ngepenake. Misale, dheweke tau delok wong tuwane utowo keluargane sing cerai. Pasangan sing dheweke kenal kui akeh padune lan tekan ngelarani awak pasangane.

Emotion: fear
Awak dhewe kui paling ngeroso isin yen kelambi sing awak dhewe enggo kui ono sing madani pas neng pesta walimahan. Awak dhewe sing niate arep pamer, malah dadi ngeroso isin. Supoyo kui ora kedadean, ono beberapa hal sing iso awak dhewe lakoke. Sing kesiji, awak dhewe iso survei disik kiro-kiro kelambi sing modele koyo ngopo sing ora bakal wong-wong enggo. Sing keloro, awak dhewe seko awal wis iso milih kelambi sing awak dhewe yakin ora bakal ono sing madake. Sing ketelu, awak dhewe isi jaitke kelambi pesta kui khusus kanggo awak dhewe. Apike, awak dhewe gawe kelambi kui ngaggo desain sing awak dhewe gawe dhewe.

Emotion: shame
Pegatan kuwi salah sijine masalah keluwarga sing ora diarepake bakal kedadian lan bisa marai pecahe keluwarga. Pegatan utawa pisahan iki diatur ning undang-undang lan bisa ngakibatke macem-macem, yaiku salah sawijine tekanan mental anak. Nanging, yen wes ora cocok, yo ora bisa dipeksa. Ana akeh cara sing bisa dilakoni kanggo njelaske babakan pisahan nang anak, yaiku ngomong yen masio wong tuwane beda omah, anak kuwi bakal tetep oleh kasih sayang saka wong tuwane. Banjur anak uga oleh milih arep urip karo sapa, nanging aja dibatesi komunikasine karo wong tuwa sing liyane. Sing paling penting ya pinter-pintere wong tuwa njaga omongan perkara pegatan iki. 

Emotion: sad
Yen aku ngeroso kebelet, mbuh kui kepuyuh opo kepising, aku luwih milih tak tahan tekan omah lan tak pikir kowe-kowe kudu ngelakoke hal sing podo karo aku. Soale, kamar mburi neng panggon umum kui biasane ora reged. Sing ketok resik wae durung tentu ora ono kumane, opo meneh kamar mburi sing cetho-cetho ketok reged utowo keroso mambu pesing. Kui jelas ora higienes. Misale, awak dhewe guak hajat kui neng omah, awak dhewe iso luwih ayem. Soale, awak dhewe ngerti banget yen kamar mburine kui cetho resik lan bebas seko kuman. Senadyan, rodo ora penak mergo kudu nahan, nanging kui ora masalah, sing penting awak dhewe iso ngising utowo nguyuh neng panggon sing aman.

Emotion: disgusted
Penyesalan kui ora iso awak dhewe hindari. Awak dhewe selam urip iki ora mungkin mung meneng tok. Mesthi ono tindakan sing awak dhewe lakoke. Tindakan kui iso wae dadi penyesalan neng masa depan. Penyesalan kui wis kudune awak dhewe sesalke. Awak dhewe kudu introspeksi meneh opo sing salah seko tindakan kui. Nanging penyesalan kui ora entuk suwe-suwe. Penyesalan cukup dadi bahan kanggo pembelajaran. Mergo penyeselan kui ora mung kedadean pisan, nanging bakal kedadean terus tekan awak dhewe ora ngelakoke opo-opo. Yen awak dhewe mandeg mergo penyesalan kui banjur ora ngelakoke opo-opo. Awak dhewe podo koyo wis modar. Awak dhewe isih urip ning tangan karo sikile ora iso gerak. Luwih apik akeh penyesalan, timabangane urip gur menengan.

Emotion: sad
Aku tau ngalami keweden polahe ngeliwati panggonan sing ancene durung tau tak ngerteni. Panggonan iku petenge megilan pas bengi, terus ora ono lampune blas, masio iku dalan gede tapi ujute ora ono wong liwat blas. Panggonan iku nag antarane perbatansan ponorogo ambek pacitan. Nah nang kono maeng ancene medeni wes alas tok, deso siji ambek sijine iku yo adohe pol, terus sing garai wedi maneh iku dalane ora ono lampune blas masio iku dalam provinsi. Wes ket iku aku kapok ora tau liwat kono maneh soale wedine megilan. Maringunu pas ketok kotae , tibake kotae yo cilike pol, podo ambek kecamatan nang kotaku. Terus yo wes sepi sisan padal lagek mari isyak sekitar jam setengah wolu. 

Emotion: fear
Awak dhewe mungkin kerep ketemu wong sing nesu-nesu tanpa sebab. Pas awak dhewe lagi takon kenopo, dheweke uga ora iso jawab pitakonan kui. Salah siji sebab wong nesu sing arang digateke karo wong-wong kui nesu mergo ora digateke utowo dirungoke. Soale, wong sing nesu mergo alasen iki biasane wong sing menengan lan ora ketok neng lingkungan pergaulan. Wong kui ngeroso yen dheweke kui ora digateke koyo wong-wong neng sekitare. Dadine, dheweke sadar ora sadar ngelakoke hal-hal sing ora pantes. Dheweke ngomong banter neng koncone opo malah tekan misuh-misuh. Dhewke sebenere ora arep ngelarani ati koncone, nanging dheweke ora ngerti cara opo meneh ben dheweke dianggep ono karo konco-koncone.

Emotion: angry
Nag moro-moro diarani ambu, iku mesti yo rodok jengkelno ati. Masio iku mok guyon tapi nag oleh ngarani iku nang ngarepe wong akeh yo jelas iso dadekno wong sing diarani ambu iku maeng maleh isin. Nah sing garai isin iku maeng asline ora mergo mok ambune tok, tapi yo mergo kondisi lingkungan sing ancene kudu didelok disik, nag ancene lingkungane iku maeng ora ono wong akeh utowo dewean, ora masalah diarani ambu, tapi nag ancene panggonane maeng akeh wong sing nang kono terus delok, yo mesti bakal dadekno wong sing diarani ambu maeng bakal ngerasakno isin atine maeng. Padal sing jenenge ambu iku yo ora kabeh wong iku ngerasakno.

Emotion: shame
Wong nyusun rencana kuwi padha kaya wong nggawe proposal marang instansi amarga kudu ana tata cara lan kudu duwe pertimbangan kang mateng ben bisa kelakon. Salah sawijine nyusun rencana kanggo ujian pegawai negeri sipil utawa PNS. PNS iki prosese dawa banget. Kaping pisan kudu ngerti tanggal-tanggal penting sing ana ning web. Kaping pindho nyiyapake dokumen pribadi kaya KTP lan liyan-liyane lan ngurus administrasi. Kaping telu, sinau kanggo tes kaya sinau soal-soal utawa sinau babakan instansi sing arep didaftar uga akeh-akeh latihan ben ora kagok lan ora bingung. Kaping papat, njaga fisik lan uga mental amarga kabeh kemungkinan mesti bisa kedaden. 

Emotion: sad
Ulang taun kuwi babagan sing paling nyenengake amarga bisa dadi salah siji sarana kanggo refleksi umur sing tambah diwasa. Sing ora kalah nyenengake yaiku yen ana kanca sing ulang tau, awak dhewe melu ngewenehi kado utawa ngerayakake ben kancane awak dhewe kuwi seneng. Sing paling umum dilakoni yaiku ngewenehi kejutan kanggo kanca. Kejutan iki bisa nekakake keluwarga kanca utawa wong sing lagi cedhak. Kanggo acara sing luwih ana kesane, awak dhewe uga ngewenehi kado sing akeh maknane kaya panganan, barang sing dibutuhake, utawa barang sing ngandung memori. Banjur yen wes nyiyapake kado, awak dhewe uga nyiyapake dunga sing apik kanggo kanca. 

Emotion: surprise
Sedih kui respon sing wajar pas ngerti ono anggota keluarga sing meninggal, opo meneh hubungane awak dhewe koro sing kunduran kui cerak banget. Awak dhewe ora perlu dadi wong sing paling tabah. Yen misale nangis kuwi iso marake ati lego, nangis wae. Ora bakal ono sing ngelarang awak dhewe nangis. Sedih utowo nangis kui dudu tanda awak dhewe lemah. Perasaan sing nyesek neng dodo kui iso dadi pertanda yen awak dhewe isih duwe simpati marnag wong liyo. Ora kabeh wong iso duwe empati koyo awak dhewe. Sedih mergo ditinggal neng donyo kui uga buktike yen awak dhewe duwe wong sing dicintai.

Emotion: sad
Jaman saiki, prank iku sek dadi tren sampe saiki. Beberapa program TV sisan nayangno acara tentang prank dan ditonton akeh uwong. Tujuan ngeprank iku onok sing mek gawe lucu-luan tok sampe onok sing ngeweden-wedeni korban iku mau. Prank iki nduwe hukume dewe nang Islam. Menurut hadist riwayat Abu Dawud, gak halal bagi seorang Muslim sing ngeweden-wedeni utowo marakno kaget wong Muslim sing liyane. Nek prank iki sengojo dilakoni gawe niat menghibur, duso ding ditanggung luwe gede. Nang hadist liyane, Rasulullah Muhammad SAW melarang mbujuki ben wong liyo iku terhibur sampe ngguyu. Dadi singkate, nang Islam, prank iku hukume dilarang, bahkan sampe isok marakno duso.

Emotion: surprise
Dina iki ana wara-wara kasile test mlebu UGM. Nina wis ngenteni banget dina iki amarga dheweke ya daftar ing UGM. Kanggo ngilangna rasa wedine, Nina ngejak kancane dolan sik ana ing mall supaya ora mung ning omah lan dadi kepikiran. Jam 7 bengi Nina wis cepak ing ngaree laptop kanggo mbukak wara-wara iku. Nina kaget amarga ing layar laptop ana tulisan yen dheweke ora lolos kanggo mlebu UGM. Laptope langsung ditutup lan Nina langsung nuangis ning Ibune. Nina sedih pol amarga wis ngrasa yen dheweke wis sinau ket isuk tekan bengi nanging adakna kasile kaya ngene. Nina ditenangne karo Ibune lan ngomong yen isih ana kesempatan liyane kanggo bisa dadi bocah UGM.

Emotion: sad
Salah siji pelayanan sing disediakno ambek Bank iku jenenge kartu kredit. Biasane, wong-wong sogeh iku akeh pol sing nganggo kartu kredit gawe belonjo nang ndi ae. Ngono iku kok bangga yo. Padahal nganggo kartu kredit iku kan podo ae ngutang nek kate tuku sesuatu. Cuma nek nganggo kartu kredit iku ketok luwe eksklusif ngono ae, tapi dasarane yo podo ae. Wong-wong iku nganggo kartu kredit mau garek gesek tok, terus pas akhir wulan iku pasti bakal onok tagihan sing kudu dilunasi. Opo’o gak sekalian dilunasi pas tukune iku ae. Lapo atek leren ngutang disik. Nek aku seh ndelok koyok ngono maleh ruwet karepe dewe.

Emotion: shame
Yen gelek ngamuk tanpa ana sebabe, bisa wae kene kalebu wong sing duweni kesabaran sing tipis banget. Apa maneh sing duweni kebiasaan ngamuk ning panggon rame. Ana cara supaya kene bisa ngempet rasa pengin muring-muring nalika ana ing panggon rame supaya ora dadi isin. Nomer siji, kudu iling lagi ana ing ngendi. Yen ana ing panggon rame nanging terbuka kaya taman sakjane ora papa wae kanggo muring-muring. Nomer loro, kudu ndelok situasi. Nomer telu, kudu bisa mikir sing apik-apik dhisik. Ora perlu mikir samubarang sing tambah nggarai muring-muring. Sing terakhir ndonga marang Gusti supaya ditambahi kesabarane lan bisa gampang ngatur emosine dewe. 

Emotion: angry
Yen misale kudu milih, senjoto opo sing ditodong neng awakku, aku milih senjoto api koyo pestol lan sak panunggalane. Kebeh senjoto kui medeni, mbuh kui sing tumpul opo sing landep. Yen keno senjoto-senjoto kui, kabeh wong mesti ngerasake loro. Nanging, menurutku kui pestol kui sing paling mending. Soale, menurutku kui pestol ora bahaya yen ora dipantik. Dadi koyo dolanan cah cilik wae. Yen misale, pestole kui ditembake mesthi, sing ditembak kui langsung mati dadi ora kudu ngerasake lara sing suwe, opo meneh yen ditembake neng bagian sirah. Sing duwe pestol tenana kui uga ora akeh. Dadi kemungkinane gedhe pistol sing diarahke neng awak dhewe kui pestol dolanan.

Emotion: fear
Ning sosial media lagi rame babakan fanatisme marang idola Korea. Akeh sing gelut perkara masalah sepele kaya salah nyebut jeneng, ora ngurmati senior, lan masalah liyane. Nanging sing butuh dingerteni iki idola iki ya menungsa sing kadang ana salah lan laline. Sing kudune diperangi iki dudu sing sepele, nanging masalah gedhe kaya plagiarisme karya, mulai saka lagu kanthi gerakan tari. Masalah gedhe iki malah sing diilangi saka publik. Kamangka kuwi, akeh penggemar sing mulai sadar yen plagiat konsep kuwi ora apik. Amarga kuwi, ayo saiki kudu luwih bisa ngeregani kerja abote para seniman ben ora diplagiat lan ora ninggalake kesan elek kanggo generasi selanjute. 

Emotion: happy
Jaman cilik kui, awak dhewe kerep wadul-wadulan. Maksude yen ono konco sing marake awak dhewe mangkal utowo ngelarani awak dhewe, awak dhewe mesthi ngincim ngewadulko kelakuane koncone kui neng wong tuwo. Biasane kui bocah cilik ngomong bakal wodul neng bapake utowo ibue opo wadul karo bapak ibu guru neng sekolahan. Aku uga tau ngalami kui. Pas kui aku lagi dolan karo koncoku neng sekolahan. Awak dhewe dolanan bal-bal wis bali sekolah. Neng tengah-tengah pertandingan aku ora sengojo nemangsake bale koncoku. Dheweke ngomong neng aku, dheweke bakal ngewadulke kui neng bapake. Aku wis wedi pas kui. Untunge bale kui bal plastik. Dadi bal iso tibo mergo keno angin.

Emotion: fear
Saben wong duweni bates sabare dewe-dewe. Ana sing diguda sitik ngamuk, ana sing diilokna sitik langsung ngamuk, lan liyane. Kadang malah ana wong sing bisa ngamuk senajan tanpa sebab. Ana cara supaya ora gampang ngamuk. Nomer siji yaiku nalika wis kerasa bakalan muring-muring, bisa langsung ngitung 1-50 supaya detak jantunge bisa normal lan ora sida muring-muring. Nomer loro, tarik napas sing dawa. Supaya ati bisa luwih tenang. Nomer telu kudu rajin olahraga supaya bisa gampang ngendalikna emosi. Nanging yen wis ora bisa diempet banget ya ora papa kanggo muring-muring. Kadang muring-muring yen diempet malah dadi penyakit dadine kudu ditokne wae. 

Emotion: angry
Tau gak di antara awakmu nek sing gak sengojo ketemu konco lawas, malah ngehindar? Terutama nek awakmu disikan sing ketokan, malah luwe cepet gawe ngehindare. Wong-wong sing ngehindari konco lawas pas gak sengojo papasan iku gak mek mergo mbiyene mungsunan. Onok alesan liyane sing marakno koyok ngono. Salah sijine iku mergo minder ambek wedi. Biasane minder e iku mergo durung entok kerjo dan wedi engkok ditakoni, utowo minder mergo perubahan fisik sing gak dipingini dan wedi dinyek sing aneh-aneh. Timbangane engkok ngadepi situasi sing koyok ngono, mending mereka ngehindar. Dan perasaan sing dirasakno wong-wong koyok ngono iku tetep valid kok.

Emotion: surprise
Roto-roto wong nag delok idu wong liyo iku mesti jijik. Opo maneh nag sampek kenek awake yo tambah ora karoan mangkele. Nah kabeh iku ancene termasuk perkoro sing gilani mergo idu iku mesti dianggep perkoro sing rusoh ambek wong-wong sing ora duwe idu iku maeng. Masio wong podo duwe idu tapi nag teko wong liyo mesti dianggep rusoh. Nag ancene wes kadung kenek yo nang diilangi utowo diumbah soale sing jenenge idu iku akeh sing ngarani nag panggonane penyakit ambek akeh penyakit sing ono nang jero idu iku maeng, opo maneh nag wonge maeng iku duwe penyakit sing aneh-aneh contohne koyok pilek, watok ambek liyane. Nah mangkane nag kenek idu iku gagih nang diumbah.

Emotion: disgusted
Ora kepikir ing atine Aldo yen tindakane iki bakal nggarai wong tuwane gela. Aldo ujug-ujug metu saka omah amarga ngerasa pegel saben dina diseneni terus. Saben mulih kerja Aldo isih dikongkon ngelesi adhike, lan akeh kegiatan liyane sing kudu dilakoni karo Aldo. Wis seminggu luwih Aldo ora balik mulih ana ing omah. Nalika wong tuwane nakok liwat telpon, Aldo gur ngomong yen lagi ana kegiatan ing kantore. Nanging suwi-suwi Aldo ora tega karo kaluwargane sing ditinggal suwi-suwi. Akhire Aldo ngomong jujur yen dheweke ngerasa pegel kudu tandang gawe macem-macem sawise kerja. Wong tuwane akhire bisa ngerti lan janji ora bakal ngaboti Aldo maneh.

Emotion: sad
Mangsa mudik dadi mangsa sing nyenengke banget. Nanging ora nyenengke banget kanggo wong sing mudik amarga wegah anggone ngerasakake macet ing dalan. Nalika mangsa mudik, kabeh wong padha mulih ing omah utawa kampunge dewe-dewe. Senajan dalane wis akeh banget, transportasi umum ya wis akeh, nanging pancen masarakate ya mbludak. Akhire ora bisa diadohi babagan macet iki. Senajan ana dalan tol sing dibangung kanggo ngurai kemacetan ya padha wae bakal tetep macet. Mula yen wis duweni niat kanggo mudik apa maneh nggawa montor dewe, ya kudu bisa kanggo ngatur emosi supaya ora nesu nalika kena macet. Dianggep wae iku bagian teka mudik supaya tetep seneng kanggo ngerayakna riyaya ana ing omah.

Emotion: angry
Spirited Away iku salah siji film animasi teko Jepang karyane Hayao Miyazaki selaku sutradara karo penulis. Produser film iki yaiku Toshio Suzuki. Film iki rilis nang ngisor perusahaan produksi Studio Ghibli. Film iki rilis tanggal 20 Juli 2001 dan nduwe durasi 125 menit. Film iki bercerita tentang arek umur 10 tahun sing jenenge Chihiro ambek wong tuwone sing melbu nang panggon sing mirip ambek taman hiburan lawas. Nang kono, mbarine wong tuwone dadi babi, Chihiro ketemu ambek Haku sing njelasno nang de’e nek panggon iki asline resort sing dinggo gawe makhluk supernatural istirahat teko alam duniawi. Ben isok mbebasno wong tuwone dan dirine sisan, Chihiro kudu kerjo nang bath house sing diduweni ambek Yubaba.

Emotion: fear
Poppy iku bingung pol pas dikon milih antara UI opo UGM. De’e iku kepingin kuliah nang rong kampus iku tok, gak pingin nang liyane. Nek gak UI, yo UGM. Pokoke kudu ngono. Pas daftar kuliah nang jalur undangan, de’e milih UI dadi pilihan pertama terus UGM nang jalur kedua, sesuai ambek saran mama e. Pas ditakoni, isok pede lolos opo gak, Poppy jawab de’e pokok e bakal melbu nang salah siji kampus iku mau. Alesane mergo nilai rapot e stabil dan jurusan sing dipilih iku guduk sing peminate akeh. Pas pengumuman, dadakno Poppy gak melbu nang UI, tapi melbune nang UGM. Mbasio melbune nang UGM, Poppy tetep seneng pol lah, wong sek seneng ambek kampus e.

Emotion: happy
Sopo sing ora tau ngentut nang panggonan umum mesti bijuki. Kabeh wong mesti tau ngalami perkoro iki, tapi durung karoan entute iku marakno wonge sing ngentut iku isin. Nah sing diarani ngetut yoiku termasuk angin sing ancene metu teko wetenge menungso tapi teko dalan guri. Nah biasane entut iki iku ono reno-reno, contohne mok angin tok tanpo ono ambune ambek suarane, terus ono sing mambu ora enak barang. Nah biasane sing garai wong isin iku nag entute iku ambune ora enake pol terus kedaden nang ngarepe wong akeh. Nah nag wes ngunuku jelas wong sing ngetut bakal isine pol, soale dadekno wong liyone iku mambu terus kadang yo dilokno barang.

Emotion: shame
Aku ambek koncoku iku tau diajake siong jenenge banyak polahe aku liwat pinggire dalan sing digawe mangan ambek banyak iku maeng. Aku ambek koncoku yo jelas mlayu keweden soale banyak iku rupane ae gedene rong pitik, terus oleh ngajak iku bantere ora ukur, terus warnai iku asline yo apik puteh bledes, terus cucuki iku kuning. Mari ngunu biasane ikumenine engak...engak...engak... Kewan iku angcene nyengite ora ukur nag ambek wong sing parek-parek ambek deke opo maenh nag pas duwe anak yo tambah bakal diuber-uber sampek kenek. Terus kewan iku yo iso miber barang koyok manuk. Terus sak liyane iku yo iso ngelangi nang banyu tapi ora nag jero banyu.

Emotion: fear